recursal/SuperWikiNEXT-32B huggingface dataset:
এই নিবন্ধটি সিলেট নতুন কেন্দ্রীয় কারাগার সম্পর্কে। সিলেট পুরাতন কেন্দ্রীয় কারাগারের জন্য সিলেট কেন্দ্রীয় কারাগার-২ দেখুন।

**সিলেট কেন্দ্রীয় কারাগার** (সিলেট নতুন কেন্দ্রীয় কারাগার নামেও পরিচিত) হলো বাংলাদেশের সিলেট বিভাগের একটি কারাগার। এটি সিলেট শহর থেকে ১২ কিলোমিটার দূরে বাদাঘাটে অবস্থিত।

ইতিহাস
------

১৭৮৯ সালে বর্তমান সিলেট পুরাতন কেন্দ্রীয় কারাগার প্রতিষ্ঠিত হয়। পরবর্তীতে, ৩ মার্চ ১৯৯৭ এ বাংলাদেশ সরকার এটিকে কেন্দ্রীয় কারাগার হিসেবে উন্নীত করেন।   পুরনো কারাগারটিতে বন্দির সংখ্যা বৃদ্ধি পাওয়ায় ২০১৮ সালের ১ নভেম্বর ভিডিও কনফারেন্সের মাধ্যমে প্রধানমন্ত্রী শেখ হাসিনা নতুন সিলেট কেন্দ্রীয় কারাগারের (বর্তমান কারাগার) উদ্বোধন করেন। সিলেট কেন্দ্রীয় কারাগার নির্মাণ প্রকল্পের আওতায় ২৭০ কোটি টাকা ব্যয়ে ২০১২ সালে নির্মাণ কাজ শুরু হয়ে ২০১৮ সালে কারাগার নির্মাণ কার্য সম্পন্ন হয়। সিলেট নতুন কেন্দ্রীয় কারাগারে ২০২১ সালের ১৭ জুন প্রথম ফাঁসি কার্যকর করা হয়। এর আগে সিলেট পুরাতন কারাগারে সাতজনের ফাঁসি কার্যকর করা হয়েছিল।

অবকাঠামো ও ধারণক্ষমতা
---------------------

সিলেট কেন্দ্রীয় কারাগার ৩১.৩৬ একর ভূমির ওপর প্রতিষ্ঠিত। এর কারাবন্দি ধারণক্ষমতা ২০০০ জন, এটি উদ্বোধনের পর পুরাতন কারাগারের কারাবন্দিদের এখানে স্থানান্তর করা হয়। নতুন এই কারাগারে রয়েছে ৫৯টি ভবন, এর মধ্যে পুরুষ ও নারী কারাবন্দিদের জন্য রয়েছে পৃথক ভবন। আরও আছে যক্ষ্মা এবং মানসিক রোগীদের জন্য আলাদা হাসপাতালসহ মোট ৪টি হাসপাতাল। কারাগারে দুই তলা বিশিষ্ট একটি রেস্টহাউজের পাশাপাশি, চার তলা বিশিষ্ট একটি ডে কেয়ার সেন্টার, লাইব্রেরি, স্কুল এবং মসজিদ রয়েছে।

আরও দেখুন
---------

* সিলেট কেন্দ্রীয় কারাগার-২
* চট্টগ্রাম কেন্দ্রীয় কারাগার

তথ্যসূত্র
---------

1. 1 2 3 4  "এক নজরে সিলেট কেন্দ্রীয় কারাগার"। *prison.sylhet.gov.bd*। সংগ্রহের তারিখ ২৯ সেপ্টেম্বর ২০২২।
2. 1 2 3 4 5  "সিলেটে নতুন ঠিকানায় যাচ্ছেন 'বন্দিরা'"। বাংলা নিউজ ২৪। সংগ্রহের তারিখ ২৯ সেপ্টেম্বর ২০২২।
3. 1 2 3  "সিলেটে নতুন কারাগারে ২৩০০ বন্দি স্থানান্তর"। দৈনিক মানবজমিন। সংগ্রহের তারিখ ২৯ সেপ্টেম্বর ২০২২।
4. ↑  "সিলেটের নতুন কারাগারে প্রথম ফাঁসি কার্যকর"। বাংলা ট্রিবিউন। সংগ্রহের তারিখ ২৯ সেপ্টেম্বর ২০২২। [*স্থায়ীভাবে অকার্যকর সংযোগ*]
5. 1 2  "সিলেট কেন্দ্রীয় কারাগার ২৩০ বছর পর নতুন ঠিকানায়"। দৈনিক যুগান্তর। সংগ্রহের তারিখ ২৯ সেপ্টেম্বর ২০২২।
6. ↑  "Documentary on Sylhet Central Jail"। বাংলাদেশ জেল। সংগ্রহের তারিখ ২৯ সেপ্টেম্বর ২০২২।
আক্কাদীয় ভাষায় গিলগামেশ মহাকাব্যের মহাপ্লাবন ফলক
**গিলগামেশের মহাকাব্য** একটি মেসোপটেমীয় মহাকাব্য। এটি প্রায় ২১০০ খ্রিস্টপূর্বে রচিত হয়েছে। একে প্রায়ই সবচেয়ে প্রাচীন সাহিত্যকর্ম হিসেবে গণ্য করা হয়। 
গিলগামেশের কাহিনী সর্বপ্রথম পাঁচটি সুমেরীয় কবিতার মাধ্যমে শুরু হয় যা বিলগামেশ (গিলগামেশের সুমেরীয় নাম), উরুকের রাজাকে নিয়ে আবর্তিত। পরবর্তিতে পাঁচটি পৃথক কবিতার উপর ভিত্তি করে একটি মহাকাব্য রচিত হয়। এই মহাকাব্যের প্রথম টিকে থাকা সংস্করণ যা "পুরনো ব্যাবিলনীয়" সংস্করণ নামে পরিচিত যা খ্রিস্টপূর্ব অষ্টাদশ শতাব্দীতে তৈরি। এর মাত্র কিছু ফলক টিকে রয়েছে। এর পরবর্তি প্রাপ্ত সংস্করণ খ্রিস্টপূর্ব ১৩ থেকে ১০ শতাব্দীর। ১২ ফলকের এই সংস্করণের দুই-তৃতীয়াংশ উদ্ধার হয়েছে। কয়েকটি সবচেয়ে ভালো প্রতিলিপি খ্রিস্টপূর্ব সপ্তম শতাব্দীর অ্যাসিরীয় রাজা আশুরবানিপালের গ্রন্থাগারের ধ্বংসাবশেষে পাওয়া গেছে।

সংস্কৃতিতে গিলগামেশের মহাকাব্যের প্রভাব
---------------------------------------

গিলগামেশের মহাকাব্য বহু সাহিত্য, শিল্প এবং সঙ্গীত সৃষ্টিতে অনুপ্রেরণা হিসেবে কাজ করেছে যা থিওডোর জিলকোস্কি তার "গিলগামেশ এমং আস: মডার্ণ এনকাউন্টার উইথ দ্য এনসিয়েন্ট এপিক" (২০১১) বইয়ে তুলে ধরেছেন। প্রথম বিশ্বযুদ্ধের পরই গিলগামেশের মহাকাব্য উল্লেখযোগ্য পরিমাণ পাঠকের দৃষ্টি আকর্ষণ করে এবং দ্বিতীয় বিশ্বযুদ্ধের এটি বিভিন্ন মাধ্যমে উপস্থাপিত হয়েছে।

তথ্যসূত্র
---------

1. ↑  Theodore Ziolkowski. *Gilgamesh Among Us: Modern Encounters With the Ancient Epic*, Cornell Univ Pr (December 8, 2011). আইএসবিএন ৯৭৮-০-৮০১৪-৫০৩৫-৮
2. 1 2  Theodore Ziolkowski (Nov 1, 2011). "Gilgamesh: An Epic Obsession", Berfrois.

বহিঃসংযোগ
---------


উইকিমিডিয়া কমন্সে **গিলগামেশের মহাকাব্য** সংক্রান্ত মিডিয়া রয়েছে।

* Translations of the legends of Gilgamesh in the Sumerian language can be found in Black, J.A. Cunningham, G. Fluckiger-Hawker, E, Robson, E. and Zólyomi, G. *The Electronic Text Corpus of Sumerian Literature*, Oxford 1998–.
	+ Gilgamesh and Huwawa  ওয়েব্যাক মেশিনে আর্কাইভকৃত ৯ সেপ্টেম্বর ২০১০ তারিখে, version A
	+ Gilgamesh and Huwawa  ওয়েব্যাক মেশিনে আর্কাইভকৃত ৯ সেপ্টেম্বর ২০১০ তারিখে, version B
	+ Gilgamesh and the Bull of Heaven  ওয়েব্যাক মেশিনে আর্কাইভকৃত ৯ সেপ্টেম্বর ২০১০ তারিখে
	+ Gilgamesh and Aga
	+ Gilgamesh, Enkidu and the nether world  ওয়েব্যাক মেশিনে আর্কাইভকৃত ৯ সেপ্টেম্বর ২০১০ তারিখে
	+ The death of Gilgamesh  ওয়েব্যাক মেশিনে আর্কাইভকৃত ২৮ মার্চ ২০১৯ তারিখে
* The 1901 full text translation of the Epic of Gilgamesh by William Muss-Arnolt
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য দাউদকান্দি পৌরসভা দেখুন। অন্য ব্যবহারের জন্য দাউদকান্দি (দ্ব্যর্থতা নিরসন) দেখুন।

**দাউদকান্দি** বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি দাউদকান্দি উপজেলার সদর। শহরটি দাউদকান্দি উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী দাউদকান্দি শহরের মোট জনসংখ্যা ৪৬,২৫৬ জন যার মধ্যে ২২,৮৮৭ জন পুরুষ এবং ২৩,৩৬৯ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৪০০টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°৩১′৪৬″ উত্তর ৯০°৪৩′৪৬″ পূর্ব﻿ / ﻿২৩.৫২৯৪৮৪° উত্তর ৯০.৭২৯৫২৩° পূর্ব﻿ / 23.529484; 90.729523। সমুদ্র সমতল থেকে শহরটির গড় উচ্চতা ৮.১১ মিটার।

প্রশাসন
-------

১৯৯৫ সালে দাউদকান্দি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দাউদকান্দি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত । ১৩.১৮ বর্গ কি.মি. আয়তনের দাউদকান্দি শহর এলাকাটি দাউদকান্দি পৌরসভা দ্বারা পরিচালিত হয়।

শিক্ষা ব্যবস্থা
---------------

দাউদকান্দি শহরের স্বাক্ষরতার হার হলো শতকরা ৫৭.৪ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৯। সংগ্রহের তারিখ ২০২০-০১-২১।
2. ↑  "latitude, longitude and elevation of Daudkandi, Bangladesh"। distancesto.com। সংগ্রহের তারিখ ২০২০-০১-২১।
**হোসে মানুয়েল "চিপো" দে লা তোররে ম্যানচাকা** (স্পেনীয়: José Manuel "Chepo" de la Torre Menchaca; জন্ম: ১৩ নভেম্বর, ১৯৬৫) জলিস্কো’র গুয়াদালাহারা এলাকায় জন্মগ্রহণকারী মেক্সিকো জাতীয় ফুটবল দলের বর্তমান ম্যানেজার। পূর্বে তিনি মেক্সিকো দলের মধ্যমাঠের খেলোয়াড় ছিলেন। তিনি তার ডাক নাম *চিপো*তেই বেশি জনপ্রিয়।

খেলোয়াড়ী জীবন
---------------

চিভাস যুব একাডেমীর মাধ্যমে ফুটবল জগতে প্রবেশ করেন চিপো। অংশগ্রহণকৃত সকল দলেরই গুরুত্বপূর্ণ খেলোয়াড়ের মর্যাদা পেয়েছেন তিনি। স্বল্পকালের জন্য ইউরোপের স্পেনের লা লিগা ক্লাবে রেয়াল ওভিয়েদোতেও খেলেছেন তিনি। সেখানে তিনি ৩২ খেলায় ৮ গোল করেন। ১৯৮৬ মৌসুমে চিভাসের পক্ষ হয়ে এস্তাদিও হালিস্কোতে ক্রুজ আজুলকে পরাভূত করে দলকে চ্যাম্পিয়ন করান। এছাড়াও পুয়েবলা ফুটবল ক্লাব, ক্রুজ আজুল, তাইগ্রিস, নেকাক্স এবং চিভাস দে গুয়াদালাহারা দলে খেলেছেন তিনি। বিভিন্ন সময়ে মেক্সিকো জাতীয় ফুটবল দলেও খেললেও কোন ফিফা বিশ্বকাপ ফুটবলে অংশগ্রহণের জন্য ডাক পাননি।

মেক্সিকো জাতীয় ফুটবল দল
------------------------

১৮ অক্টোবর, ২০১০ তারিখে ঘোষণা করা হয় যে, ২০১০-১১ মৌসুমের প্রিমেরা দিভিসিওন দে মেহিকো শেষে দে লা তোররে মেক্সিকোর নতুন ম্যানেজাররূপে আসীন হতে যাচ্ছেন।
৯ ফেব্রুয়ারি, ২০১১ তারিখে বসনিয়া ও হার্জেগোভিনা জাতীয় ফুটবল দলের বিরুদ্ধে প্রীতি খেলায় মেক্সিকোর ২-০ গোলে জয়ের মাধ্যমে ম্যানেজার হিসেবে অভিষেক ঘটে তার। তার নেতৃত্বে মেক্সিকো ২০১১ সালের কনকাকাফ গোল্ড কাপ প্রতিযোগিতায় অপরাজিত চ্যাম্পিয়ন হয়। চূড়ান্ত খেলায় তারা চীরপ্রতিদ্বন্দ্বী মার্কিন যুক্তরাষ্ট্রের বিরুদ্ধে ৪-২ ব্যবধানে জয়ী হয়। ম্যানেজার হিসেবে তার প্রথম পরাজয় ঘটে ব্রাজিলের বিপক্ষে অনুষ্ঠিত প্রীতি খেলায় ২-১ গোলের ব্যবধানে। ২০১১ সালের শেষ খেলায় সার্বিয়া জাতীয় ফুটবল দলের বিপক্ষে তার দল ২-০ ব্যবধানে জয় পায়।

তথ্যসূত্র
---------

1. ↑  "Convocatoria de la Selección Mayor" [Called up for the major selection] (Spanish ভাষায়)। femexfut। ২০ মে ২০১৩। ৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ২০ মে ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑
3. ↑  "Jose Manuel "Chepo" De La Torre Named Mexico National Team Manager"। *Goal.com*। ২০১০-১০-১৮। সংগ্রহের তারিখ ২০১০-১১-২৫।
4. ↑  "সংরক্ষণাগারভুক্ত অনুলিপি"। ৩ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২ জুন ২০১৩।
5. ↑  "সংরক্ষণাগারভুক্ত অনুলিপি"। ৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২ জুন ২০১৩।
6. ↑  "সংরক্ষণাগারভুক্ত অনুলিপি"। ২৯ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২ জুন ২০১৩।
7. ↑  [*স্থায়ীভাবে অকার্যকর সংযোগ*]

বহিঃসংযোগ
---------

* Jose Manuel de la Torre's profile and stats[*স্থায়ীভাবে অকার্যকর সংযোগ*]

| মেক্সিকো দল |
| --- |
| টেমপ্লেট:Mexico Squad 1991 CONCACAF Gold Cup
টেমপ্লেট:Mexico Squad 2011 CONCACAF Gold Cup
টেমপ্লেট:Mexico squad 2013 FIFA Confederations Cup |

টেমপ্লেট:Club Deportivo Guadalajara managers
টেমপ্লেট:Mexico national football team managers
**শাহরানিয়োজন** ছিলেন একজন ইরানি কর্মকর্তা যিনি ৬২০ - এর দশকে সাসানীয় মিশর সামরিক গভর্নর হিসাবে দায়িত্ব পালন করেছিলেন।

নাম
---

মধ্য ফার্সি শব্দ *শাহরালনিয়াজন* আসলে একটি সম্মানজনক উপাধি যা সাইদ জালালিপুরের মতে যার অর্থ "যে আলানদের বিরুদ্ধে লড়াই করে।ইলিয়া গারশেভিচ - এর মতে , এই উপাধিটির অর্থ হল "সেনাপতির মধ্যে সবচেয়ে শক্তিশালী "।

নামটি গ্রীক উৎসগুলিতে **সাহরালানিয়োজন** (Σαραλανεοζαν) এবং সাহরালানিয়োজানের হিসাবে লিপিবদ্ধ করা হয়েছে।

জীবনী
-----

৬২১ খ্রিষ্টাব্দে সাসানীয় সেনাপতি শাহরবারাজ কর্তৃক প্রদেশ বিজয়ের পর মিশর সামরিক গভর্নর নিযুক্ত হওয়ার কথা প্রথম উল্লেখ করা হয়। সাহরালানিয়োজান *কারফরমান - ইদার* (দরবারের নেতা) উপাধি ধারণ করতেন এবং মিশরের সবচেয়ে শক্তিশালী ইরানী ছিলেন। মিশরের গভর্নর হওয়ার পাশাপাশি তিনি প্রদেশের কর - সংগ্রাহকও ছিলেন এবং সম্ভবত ফাইয়ুম বসবাস করতেন।যদিও বিজয় সম্পূর্ণ হওয়ার পর সাসানীয়দের দ্বারা আক্রমণের সময় মিশর অনেক ক্ষতির সম্মুখীন হয়েছিল , শান্তি সহনশীলতা এবং পুনর্বাসন অনুসরণ করা হয়েছিল । উপরন্তু সাসানীয়রা বাইজেন্টাইন সাম্রাজ্য মতো একই প্রশাসনিক কাঠামো বজায় রেখেছিল।

626 খ্রিষ্টাব্দে শাহরবারাজ সাসানীয় রাজা দ্বিতীয় খসরু (590 - 628 খ্রিষ্টাব্দ) সাথে ঝগড়া করেন এবং তাঁর বিরুদ্ধে বিদ্রোহ করেন । এটি জানা যায় না যে , সাহরালানজোয়ান কাকে সমর্থন করেছিলেন , কারণ এরপর থেকে কোনও সূত্রে তাঁর উল্লেখ নেই এবং শাহরবারাজকে প্রদেশের শাসক হিসাবে বর্ণনা করা হয়েছে।628 খ্রিষ্টাব্দে বাইজেন্টাইন - সাসানীয় যুদ্ধ শেষ হওয়ার পর 630/1 খ্রিষ্টাব্দে মিশর বাইজেন্টাইনদের হাতে ফিরে আসে।

তথ্যসূত্র
---------

1. 1 2 3  Banaji, Jairus: 'On the Identity of Shahrālānyōzān in the Greek and Middle Persian Papyri from Egypt' (2014), 'Documents and the History of the Early Islamic World', pp. 27-42, DOI: 10.1163/9789004284340\_004
Brill,
2. 1 2 3 4  Jalalipour 2014।
3. 1 2  Howard-Johnston 2006।

সূত্র
-----

* Jalalipour, Saeid (২০১৪)। *Persian Occupation of Egypt 619-629: Politics and Administration of Sasanians* (পিডিএফ)। Sasanika।
* Howard-Johnston, James (২০০৬)। *East Rome, Sasanian Persia And the End of Antiquity: Historiographical And Historical Studies*। Ashgate Publishing। আইএসবিএন 0-86078-992-6।
* *Encyclopaedia Iranica, Vol. VIII, Fasc. 3*।
**লাবা উৎসব** ( চীনা: 臘八節 ) হচ্ছে একটি ঐতিহ্যবাহী চীনা ছুটির দিন যা লা মাসের (বা লা'ইউয়ে 臘月), চীনা বর্ষপঞ্জির দ্বাদশ মাসের অষ্টম দিনে উদযাপিত হয়। এই দিনটিতে লাবা কনজি খাওয়ার প্রচলন রয়েছে। দক্ষিণ ও উত্তর রাজবংশের আগ পর্যন্ত লাবা উৎসবটি কোন নির্দিষ্ট দিনে উদযাপিত হ্ত না, যদ্দিন না এটি বৌদ্ধধর্ম দ্বারা প্রভাবিত হয় এবং দ্বাদশ মাসের অষ্টম দিনে একটি নির্দিষ্ট সময় পায়, যেটি বুদ্ধের বিকাশিত হবার দিনও ছিল। তাই লাবা উৎসবের অনেক রীতিনীতি বৌদ্ধধর্মের সাথে সম্পর্কিত। এটির সরাসরি জাপানি রোহাতসু এবং দক্ষিণ এশীয় বোধি দিবসের সাথে সম্পৃক্ত।

ইতিহাস
------

কিন রাজবংশের আগে, লাবা উৎসব ছিল নতুন ফসল তোলার উদযাপন দিবস।

খ্রিস্টীয় প্রথম শতাব্দীতে বৌদ্ধধর্ম চীনে ছড়িয়ে পড়ার পরে, উৎসবটি ৩৫বছর বয়সে গৌতম বুদ্ধের জ্ঞানার্জনের স্মরণে পালিত হয়েছিল। কিং রাজবংশের সময়, লাবা উৎসবের অনুষ্ঠান বেইজিংয়ের ইয়ংহা প্যাগোডায় অনুষ্ঠিত হত।

প্রথা
-----

ঐতিহ্যগতভাবে, লাবা কনজি খাওয়া এই উৎসবের একটি গুরুত্বপূর্ণ উপাদান ছিল। উত্তর-পূর্ব চীন, উত্তর-পশ্চিম চীন এবং জিয়াংনানে এই রীতি পালিত হয়ে আসলেও দক্ষিণ চীনে এটি বিরল হয়ে উঠেছে।[]

### লাবা রসুন

লাবা রসুন
একটি অন্যতম লাবা খাবার হচ্ছে লাবা রসুন, যা উত্তর চীনে বিশেষভাবে সমাধৃত।

তথ্যসূত্র
---------

1. ↑  "新年纳余庆 嘉节启新芳——古诗词里的春节习俗"। *guoqing.china.com.cn*। সংগ্রহের তারিখ ২২ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Block, E. (২০১০)। *Garlic and Other Alliums: The Lore and the Science*। Royal Society of Chemistry। আইএসবিএন 978-0-85404-190-9।

বহিঃসংযোগ
---------

 (চীনা) https://web.archive.org/web/20081214201201/http: //www.arakakikamada.com/fuushuu1.html (জাপানি)
আমির চাঁদ বোম্বওয়াল, পেশোয়ারী পাগড়ি পরা পেশোয়ারের সাংবাদিক
**পেশোয়ারি পাগড়ি**, এছাড়াও **পেশোয়ারি পাটকে** (পশতু: پېښوري پټکی) বা পেশোয়ারি লুঙ্গি হল, পেশোয়ার এবং এর আশেপাশের অঞ্চলে পরা ঐতিহ্যবাহী পাগড়ি।

এটি একটি দুই টুকরো উষ্ণীশ। এক টুকরো হল একটি গম্বুজ আকৃতির শক্ত টুপি বা কুল্লা, সাধারণত সোনার সুতো দিয়ে সূচিকর্ম করা হয়।  অন্যটিকে বলা হয় লুঙ্গি যা সুতির কাপড়ের একটি লম্বা এবং সরু টুকরো নিয়ে গঠিত (কিছু অঞ্চলে কোমরের কাপড় দিয়ে বিভ্রান্ত হবেন না)। এটির একটি পাখা আকৃতির তুরা (ক্রেস্ট) এবং একটি লেজ যাকে শামলা বলা হয়। 

সুভাষ চন্দ্র বসু ১৯৪১ সালে ব্রিটিশ ভূখণ্ড থেকে পালিয়ে যাওয়ার জন্য নিজেকে পশতুন হিসাবে ছদ্মবেশে একটি পেশোয়ারি পাগড়ি ব্যবহার করেছিলেন। 

ব্রিটিশ শাসনামলে একই ধরনের পাগড়ি কিছু সরকারি পিয়নদের পোশাকের অংশ ছিল।

প্রধান যাদুঘর থেকে গান্ধার পাগড়ি গ্যালারি (সিই 1ম-3য় শতাব্দী)
---------------------------------------------------------------

1. ↑  The Turbans (Pugrees) of Pakistan, September 24, 2008, All Things Pakistan,
2. ↑  Pakistan: an introduction, Herbert Feldman,
Edition 2, Oxford University Press, 1968
3. ↑  Subhas Chandra Bose: Netaji's passage to immortality, Subodh Markandeya,
Arnold Publishers, Dec 1, 1990, p. 147
4. ↑  In The Districts Of The Raj, 
Y.D. Gundevia,1992, p. 30

আরো দেখুন
---------

* পেশোয়ারি চপ্পল
* পুনেরি পাগড়ি
* পাগড়ি
* রসম পাগড়ি

তথ্যসূত্র
---------

টেমপ্লেট:Khyber Pakhtunkhwa clothing
Caspar David Friedrich, *Wanderer above the Sea of Fog*, ২৮.৫৮ × ২৯.১৩ ইঞ্চি, ১৮১৮, ক্যানভাসের উপর তেলরং
**রোমান্টিকতা** (ইংরেজি ভাষায়: Romanticism) পশ্চিমা বিশ্বের একটি বুদ্ধিবৃত্তিক ধারা বা আন্দোলনের নাম যা সাহিত্য, সঙ্গীত, চিত্রকলা, স্থাপত্য, সমালোচনা এবং ইতিহাস-লিখনের ক্ষেত্রে নতুন ধারার সৃষ্টি করে। অষ্টাদশ শতকের শেষ দিক থেকে শুরু হয়ে ঊনবিংশ শতকের মধ্যভাগ পর্যন্ত এই আন্দোলন সক্রিয় ছিল। সাধারণ ক্লাসিসিজ্‌ম এবং নব্য-ক্লাসিসিজ্‌মের নিয়মানুবর্তিতা, সৌষ্ঠব, ভারসাম্য, আদর্শিকতা, স্থিরতা এবং যৌক্তিকতাকে বর্জনের মাধ্যমে রোমান্টিকতার উদ্ভব ঘটেছিল। এছাড়া একে আলোকপ্রাপ্তি এবং অষ্টাদশ শতকের যুক্তিবাদ ও ভৌত বস্তুবাদের সাধারণ প্রতিবাদ হিসেবেও আখ্যায়িত করা যায়। রোমান্টিকতার মূল প্রতিপাদ্য ছিল যুক্তিহীনতা, কল্পনা, স্বতঃস্ফূর্ততা, আবেগ, দৃষ্টিভঙ্গি এবং লৌকিকতা বহির্ভূত স্বজ্ঞা। রোমান্টিক সাহিত্যিকদের অনেকে সাদা খাতা সামনে রেখে মনে যা আসত তা-ই লিখে যেতেন। সাহিত্যের উৎস হিসেবে চেতন মনের তুলনায় অবচেতন মনকে প্রাধান্য দিতেন।

রোমান্টিক যুগ
-------------

**রোমান্টিক যুগ** (১৭৮৫ - ১৮৩০) ইংরেজি সাহিত্য এর সবচেয়ে ক্ষণস্থায়ী কিন্তু বৈচিত্র‍্যময় যুগ। উইলিয়াম ব্লেইক কে এ যুগের অগ্রদূত হিসেবে ধরা হয় এবং তিনি ১৭৮৫ সালে তাঁর প্রথম লেখা প্রকাশ করেন বলে এ সালকে রোমান্টিক যুগের শুরু হিসেবে ধরা হয়। যদিও অনেক ক্ষেত্রে ১৭৯৮ সালে উইলিয়াম ওয়ার্ডসওয়ার্থ ও স্যামুয়েল টেইলর কোলরিজ রচিত লিরিক্যাল ব্যালাড প্রকাশিত হওয়ায় এ সময়টিকেও এ যুগের শুরু হিসেবে গণ্য করা হয়। রানী ভিক্টোরিয়া যখন সিংহাসনে বসেন তার পূর্ব পর্যন্ত এর সময়কাল ধরা হয়। 

### রোমান্টিক যুগের কবিগণ এবং এ যুগের সাহিত্যের বিষয়বস্তু

৬ জন কবিকে এ যুগের অন্যতম কবি হিসেবে অভিহিত করা হয়, তারা হলেনঃ উইলিয়াম ব্লেইক, উইলিয়াম ওয়ার্ডসওয়ার্থ, স্যামুয়েল টেইলর কোলরিজ, জন কিটস, পার্সি বিশি শেলি এবং লর্ড বায়রন।

রোমান্টিসিজম বলতে মূলত প্রেমঘটিত ব্যাপারগুলোই বোঝানো হয় কিন্তু তা একটি ভুল ধারণা। রোমান্টিক যুগের সাহিত্য শুধুমাত্র প্রেমকে কেন্দ্র করে নয়, বরং তা বহুমাত্রিক। স্বতস্ফূর্ত ভাবের বহিঃপ্রকাশ, নৈসর্গিক রহস্যময় রূপবৈচিত্র‍্য, আধ্যাত্মিকতা, অতিপ্রাকৃতিক বিষয়বস্তু, ব্যক্তিস্বাতন্ত্র্যবাদ প্রভৃতি রোমান্টিক যুগের সাহিত্যে প্রাধান্য বিস্তার করেছে।

তথ্যসূত্র
---------

1. ↑  Norton Anthology English Literature, Volume - II, The Romantic Period
2. ↑  *Norton Anthology English Literature, Volume - II, The Romantic Period*
দিবাং নদীর ওপর সেতু
**দিবাং নদী ব্রহ্মপুত্রর**একটি উপনদী। অরুনাচল প্রদেশের মিশমি পাহাড়ে উতসারিত হয়ে ভারতের উত্তর-পূর্ব রাজ্যগুলির মধ্যে দিয়ে বয়ে গেছে দিবাং।

গতিপথ
-----

দিবাং নদী উপত্যকা
দিবাংয়ের সূচনা অরুণাচল প্রদেশের উচ্চ দিবাং উপত্যকা জেলার ইন্দো-চীনা সীমান্তে কেয়া পাসের নিকটে। অরুণাচল প্রদেশের মধ্যে নদীর জল নিষ্কাশন অববাহিকা দিবাং উপত্যকা এবং নিম্ন দিবাং উপত্যকার জেলা জুড়ে বিস্তৃত। দিবাংয়ের উপরের অংশে অবস্থিত মিশ্মি পাহাড় থেকে উতসারিত হয়ে বোমজির, দাম্বুক প্রভৃতির মধ্যে দিয়ে সমভূমিতে প্রবেশ করে দিবাং নদী। বোমজির (নিজামঘাট) এবং সাদিয়ার মধ্যে দিবাংয়ের একটি খাড়া নদীর ঢাল রয়েছে এবং এটির উচ্চতা ৪ থেকে ৯ কিলোমিটার (২ থেকে ৬ মা)। দিবাং প্রায়শই তার গতিপথ পরিবর্তন করে, ফলস্বরূপ বন্যা হয় এবং এর তীরবর্তী অঞ্চলে আবাদযোগ্য জমি এবং বন ধ্বংস হয়। নদীর সর্বমোট দৈর্ঘ্য ১৯৫ কিলোমিটার (১২১ মা)। দিবাং অসমের শহরে সাদিয়ার নিকটে ডিব্রু-সাইখোয়া অভয়ারণ্যের উত্তরে লোহিত নদীতে মিলিত হয়।

উপনদী
-----

সিসার, মাথুন, টাঙ্গন, ড্রাই, ইথুন এবং এমরা দিবাংয়ের প্রধান উপনদী। এই নদীগুলির বেশিরভাগই পাহাড়ের উপরের অংশে দিবাং নদীতে মিশেছে, ফলে এটি প্রশস্ত আকারের অববাহিকা অঞ্চল পাওয়া যায়।

জলবিদ্যুৎ প্রকল্প
-----------------

২০০৮ সালে, প্রধানমন্ত্রী মনমোহন সিং নিম্ন দিবাং উপত্যকা জেলার দিবাং বহুমুখী প্রকল্পের অংশ হিসাবে একটি ৩০০০ মেগাওয়াট জলবিদ্যুতের ভিত্তি প্রস্তর স্থাপন করেছিলেন। প্রস্তাবিত দিবাং বাঁধ, ২৮৮ মিটার (৯৪৫ ফু), সমাপ্তির পরে ভারতের বৃহত্তম বাঁধগুলির মধ্যে একটি হবে।

তথ্যসূত্র
---------

1. 1 2  "Damming Dibang River: Mishmi's resistance against 3000 MW Dibang Multipurpose Project"। ৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।
2. 1 2  "Dibang Multipurpose Project - Chapter-4: Water Resources" (পিডিএফ)। WAPCOS Limited। ১৮ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।
3. ↑  "Restoration Proposal for Dibang & Lohit Rivers"। ১৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।
4. ↑  "Dibang sub basin of Brahmaputra Basin"। National Institute of Hydrology। ১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।
5. ↑  "Damming Dibang River: Mishmi's resistance against 3000 MW Dibang Multipurpose Project"। ৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Disquiet in Dibang"। ১৫ মে ২০০৮। ১৩ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।
7. ↑  "Protests against public hearing on Dibang dam"। *The Assam Tribune*। ৫ মার্চ ২০১৩। ১৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।
**জান্নাতুল ফেরদৌস ঐশী** সংক্ষেপে **ঐশী**; (জন্ম ২৭ আগস্ট ২০০০) হচ্ছেন বাংলাদেশের একজন মডেল, অভিনেত্রী এবং সুন্দরী প্রতিযোগিতা মিস বাংলাদেশ ২০১৮-এর মুকুটধারী। তিনি ৮ ই ডিসেম্বর ২০১৮ সালে চীনের সানইয়ায় অনুষ্ঠিত মিস ওয়ার্ল্ড ২০১৮-এ বাংলাদেশের প্রতিনিধিত্ব করেন এবং ১১৮ প্রতিযোগীর মধ্যে থেকে শীর্ষ ৩০-এ স্থান পান।

প্রাথমিক জীবন
-------------

ঐশী ২৭ আগস্ট ২০০০ সালে বরিশাল বিভাগের পিরোজপুর জেলার মাটিভাঙা গ্রামে জন্মগ্রহণ করেন। তিনি ২০১৮ সালে বিজ্ঞান বিভাগ থেকে উচ্চ মাধ্যমিক সম্পন্ন করেন মাটিভাঙ্গা ডিগ্রি কলেজ থেকে। দুই বোনের মধ্যে তিনি ছোট। বাবা জনাব আঃ হাই একজন সমাজকর্মী, মা জনাব আফরোজা হোসনে আরা একজন শিক্ষিকা এবং তার বড় বোন শশী একজন ছাত্রী।

সুন্দরী প্রতিযোগিতা
-------------------

২০১৮ সালের ৩০ সেপ্টেম্বরে ঢাকায় আয়োজিত "মিস ওয়ার্ল্ড বাংলাদেশ-২০১৮" এর চূড়ান্ত পর্বে বিজয়ী হিসেবে জান্নাতুল ফেরদৌস ঐশীর নাম ঘোষণা করা হয়। এই প্রতিযোগিতায় দেশজুড়ে প্রায় ৩০,০০০ প্রতিযোগী অংশ নিয়েছিল। এই শিরোনাম অর্জনের পর ঐশী মিস ওয়ার্ল্ড ২০১৮-এ অংশ নেন।

চীনের সানায় মিস ওয়ার্ল্ড ২০১৮-এর ৬৮তম সংস্করণে, ষষ্ঠ গ্রুপে ঐশীকে বিজয়ী ঘোষণা করা হয়, ঐশী এই গ্রুপে হেড-টু-হেড চ্যালেঞ্জে মানুষের ভোটে ছয় প্রতিযোগীর মধ্যে বিজয়ী হন। তার দলের অন্য প্রতিযোগীরা ছিলেন চীন, ব্রিটিশ ভার্জিন দ্বীপপুঞ্জ, ডেনমার্ক, ব্রাজিল এবং আয়ারল্যান্ডের। চূড়ান্ত পর্বের হেড-টু-হেড চ্যালেঞ্জে তাঁকে তিন বিচারকের (স্টেফানি ডেল ভেল, মানুশি ছিল্লার, মেগান ইয়াং) সবাই বেঁচে নেন, এতে তিনি মিস নাইজেরিয়াকে হারান, এর ফলে ঐশী ১১৮ প্রতিযোগীর মধ্যে থেকে শীর্ষ ৩০-এ স্থান পান।

চলচ্চিত্র
---------

| বছর | চলচ্চিত্র | ভূমিকা | পরিচালক | সহশিল্পী | টীকা |
| --- | --- | --- | --- | --- | --- |
| ২০২১ | *মিশন এক্সট্রিম* | সিলভী | সানি সানোয়ার ও ফয়সাল আহমেদ | আরিফিন শুভ | প্রথম চলচ্চিত্র |
| *রাত জাগা ফুল* | ফারিয়া | মীর সাব্বির | আবু হুরায়রা তানভীর | দ্বিতীয় চলচিত্র |
| ২০২৩ | *মিশন এক্সট্রিম ২: ব্ল্যাক ওয়ার*ছুরি | সিলভী | সানি সানোয়ার ও ফয়সাল আহমেদ | আরিফিন শুভ |  |
| *নূর*ছুরি |  | রায়হান রাফি | আরিফিন শুভ |  |
| *আদম*ছুরি |  | আবু তাওহিদ হারুন | যশ রোহান |  |
|

তথ্যসূত্র
---------

1. ↑  "এবার 'মিস ওয়ার্ল্ড বাংলাদেশ' ঐশী"। আমাদের সময়।
2. ↑  "কে এই জান্নাতুল ফেরদৌস ঐশী?"।
3. ↑  হোসেন, মাহতাব (১ অক্টোবর ২০১৮)। "মিস ওয়ার্ল্ড বাংলাদেশ জান্নাতুল ফেরদৌস ঐশী"। *দৈনিক কালের কণ্ঠ*। সংগ্রহের তারিখ ১৫ অক্টোবর ২০১৮।

বহিঃসংযোগ
---------

* ইন্সটাগ্রামে জান্নাতুল ফেরদৌস ঐশী
* ফেসবুকে জান্নাতুল ফেরদৌস ঐশী
* ইন্টারনেট মুভি ডেটাবেজে জান্নাতুল ফেরদৌস ঐশী (ইংরেজি)

| পুরস্কার ও স্বীকৃতি |
| --- |
| পূর্বসূরীজেসিয়া ইসলাম | **মিস বাংলাদেশ**২০১৮ | উত্তরসূরীরাফাহ নানজীবা তোরসা |
|
অন্য দুই স্থপতির সঙ্গে প্রবীণ মেহতার উল্লেখযোগ্য কাজের নিদর্শন নাভি মুম্বাই নগর পরিকল্পনা
**প্রভিনা মেহতা** (১৯২৩-১৯৯২ বা ১৯২৫-১৯৮৮) ছিলেন মুম্বইয়ের একজন নেতৃস্থানীয় ভারতীয় স্থপতি, পরিকল্পনাকারী এবং একজন রাজনৈতিক কর্মী। ভারতীয় স্বাধীনতা আন্দোলনের সময় তিনি মুক্তিযোদ্ধা সরোজিনী নায়ডু দ্বারা অনুপ্রাণিত হয়েছিলেন এবং স্যার জেজে কলেজ অফ আর্কিটেকচারে স্থাপত্যবিদ্যা অধ্যয়ন শুরু করার আগে তিনি ব্রিটিশ রাজের বিরুদ্ধে রাস্তায় বিক্ষোভে অংশ নিয়েছিলেন।  চার্লস কোরিয়া এবং শিরিশ প্যাটেলের সহযোগিতায় তিনি ১৯৬৪ সালে মূল ভূখণ্ডের পূর্বদিকে অবস্থিত দ্বীপ শহরের সম্প্রসারণ সম্পর্কিত নবি মুম্বই পরিকল্পনার ধারণা এবং প্রস্তাবের সাথে জড়িত ছিলেন। এই পরিকল্পনাটি শিল্পকলা এবং স্থাপত্যবিষয়ক বোম্বে সমায়িকী মার্গে প্রকাশিত হয়েছিল। তিনি মিনেট ডি সিলভা এবং ইয়াসমিন লারিসহ বস্তিতে বসবাসকারী মানুষদের উন্নয়ন এবং পরিবেশগত দিক ও নগর পরিকল্পনার সাথে মিলিতভাবে কম খরচে আবাসন গড়ে তুলে ভূমিকম্প-প্রভাবিত মানুষের পুনর্বাসনে সক্রিয়ভাবে জড়িত ছিলেন।

তথ্যসূত্র
---------

1. ↑  Woods, Mary N.। "The Legacies of Architect Pravina Mehta for Feminism and Indian Modernity"। Cornell University। ২২ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৫।
2. ↑  Basu, Sudipta (১ জুন ২০০৮)। "Building Blocks"। *Mumbai Mirror*। সংগ্রহের তারিখ ১৬ সেপ্টেম্বর ২০১৫।
3. ↑  Prakash 2013।
4. ↑  Smith 2008।
**মুহাম্মাদ মুসা হাশমি**, যিনি তার ছদ্মনাম **পূর্ণম এলাহাবাদি** নামে পরিচিত ছিলেন; তিনি একজন উর্দু কবি এবং গীতিকার। তিনি তার বিশ্বব্যাপী বিখ্যাত কাওয়ালি ভর দো ঝোলি মেরি ইয়া মুহাম্মাদ গানর জন্য পরিচিত ছিলেন যা সাবরি ভ্রাতৃবর্গ গেয়েছিলেন। এছাড়া তিনি তুমহে দিল লাগি গানের রচয়িতা, যা নুসরাত ফতেহ আলী খান গেয়েছিলেন।

প্রারম্ভিক জীবন এবং কর্মজীবন
----------------------------

পূর্ণম এলাহাবাদি ১৯৪০ সালে ব্রিটিশ ভারতের এলাহাবাদে জন্মগ্রহণ করেন। ১৯৪৭ সালে পাকিস্তানের স্বাধীনতার পর তিনি করাচিতে বসতি স্থাপন করেন কিন্তু পরে পারিবারিক বিরোধের কারণে পাকিস্তানের লাহোরে চলে আসেন। সেখানে তিনি লাহোরের আনারকলি বাজারে একটি একক কক্ষের ফ্ল্যাটে থাকতেন।

ভারতীয় এবং পাকিস্তানি চলচ্চিত্রের জন্য গান-গীতি লেখার পাশাপাশি, তিনি সেরা শিল্পকর্ম কাওয়ালি "ভর দো ঝোলি মেরি ইয়া মুহাম্মাদ" এবং "ও শারাবি ছোড় দে পীনা" রচনা করেছেন। এগুলো গেয়েছেন সাবরি ব্রাদার্স, যা একটি সর্বকালীন ব্লকবাস্টার হিট হয়ে রয়েছে।

এলাহাবাদী মাস্টারপিস গজল "তুমহে দিল লাগি ভুল জানি পড়েগি" গানটিও লিখেছেন, যা মূলত নুসরাত ফতেহ আলী খান গেয়েছিলেন।

তথ্যসূত্র
---------

1. 1 2 3  Poetry of Purnam Allahabadi on rekhta.org website, Retrieved 12 June 2017
2. 1 2  Shahzad, Farooq। "پُرنم الہ آبادی؛ بھردوجھولی مری یا محمدؐ سمیت مقبول عام کلام کے خالق"। *Daily Express (Urdu newspaper)*। Shahzad, Farooq. "پُرنم الہ آبادی؛ بھردوجھولی مری یا محمدؐ سمیت مقبول عام کلام کے خالق". *Daily Express (Urdu newspaper)*.
3. ↑  Purnam Allahabadi on The Hindu newspaper, Published 4 July 2016, Retrieved 12 June 2017
4. ↑  Qawwali song written by Purnam Allahabadi on Dawn newspaper, Updated 10 July 2015, Retrieved 12 June 2017
5. ↑  Qawwali song 'Bhardo Jholi Meri Ya Muhammad' written by Purnam Allahabadi, The Express Tribune newspaper, Published 24 September 2011, Retrieved 12 June 2017

বহিঃসংযোগ
---------

* পূর্ণম এলাহাবাদীর কাওয়ালি গানটি মূলত ১৯৭৫ সালে সাবরি ভ্রাতৃবর্গ দ্বারা গাওয়া হয়েছিল
**চায়না গেট** একটি ১৯৯৮ সালের বলিউড নির্মিত হিন্দি অ্যাকশন ধর্মী চলচ্চিত্র। এই চলচ্চিত্রের পরিচালক ছিলেন রাজকুমার সন্তোষী।

কাহিনী
------

কর্নেল কৃষ্ণকান্ত পুরী ভারতীয় সেনাবাহিনীর একজন বহিষ্কৃত অফিসার যিনি ভারত-চীন যুদ্ধকালীন এক অসফল অপারেশনে নেতৃত্ব দিয়েছিলেন। তার কোর্ট মার্শাল হয়, নিজেকে নির্দোষ প্রমাণ করতে ব্যর্থ হয়ে হতাশ জীবন যাপন করছিলেন একাকী। তার ও তার বাকি সাথীদের ব্যার্থতার দায় নিজের ঘাড়ে নিয়ে একদিন আত্মহত্যা করতে মনস্থির করেন কিন্তু এসময় তার কাছে এসে সাহায্য চায় সন্ধ্যা নাম্নী এক তরুনী যার পিতাকে জাগিরা নামক এক দস্যু নির্মমভাবে হত্যা করেছে। দেবদুর্গ গ্রাম জাগিরার কবলে। সে সেখানকার অধিবাসীদের ওপর জোরজুলুম চালায়। সন্ধ্যার পিতা ফরেস্ট অফিসার সুন্দর রাজন এর বিরোধীতা করলে তাকে হত্যা করে জাগিরা। গ্রামের মানুষরা কোনো প্রতিবাদ কর‍তে সাহস পায়না। গ্রামের একমাত্র প্রতিবাদী মুখিয়াকেও হত্যা করে দস্যুরা। কর্নেল পুরী মনে করেন এই নতুন মিশন তাকে প্রতিষ্ঠা এনে দেবে ও মিথ্যা অপবাদের কলঙ্ক মুছতে সহায়ক হবে। তিনি তার দলের বাকি সাথীদের ডেকে আনেন নতুন অভিযানে যোগ দেওয়ার জন্যে। এদের মধ্যে রগচটা কর্নেল কৃষন পুরী, ব্লাড ক্যানসার আক্রান্ত মেজর গুরুং, মাতাল মেজর জন, ব্যবসায়ী মেজর কূলভূষন, মেজর সরফরাজ ও মৃত এক সাথীর পুত্র উদিত সমেত সকলেই এসে হাজির হয়। তারা দেবদুর্গ গ্রামে এলে জগিরার দলের সাথে প্রথম যুদ্ধে বোঝা যায় দু তিনজন বাদে প্রায় সকলেই যুদ্ধ করার মতো অবস্থায় নেই। তারা বয়েসের ভারে, রোগে ও অনভ্যাসে অসহায়। মেজর গুরুং তাদের আবার ট্রেনিং করার ব্যবস্থা করেন। গ্রামের সকল মানুষের সাথে তারা সুসম্পর্ক গড়ে তোলে, স্কুল প্রতিষ্ঠা করে। অসৎ পুলিশ অফিসার বারুদ তাদের গ্রেপ্তার করতে আসে গ্রামে গোলাগুলি চালানোর জন্যে। তার চক্রান্তে কৃষ্ণকান্ত ও তার দলবল জগীরার কবলে পড়লেও সন্ধ্যার সাহায্যে মুক্তি পায় এবং সরফরাজ তাড়া করে জগীরাকে ধরে ফেলে। ইনস্পেকটর বারুদের সাহায্যে জগীরা আবার ছাড়া পায় এবং সরফরাজকে অসহায় অবস্থায় পেয়ে হত্যা করে। এই খবর পেয়ে কৃষ্ণকান্ত ও বাকি সাথীরা বারুদকে হত্যা করেন ও সকলে মিলে জগীরার দলকে আক্রমণ করেন। শেষ যুদ্ধে সাথীদের অনেকেই মারা যান। জগীরাকে তার নিজের ঘাঁটিতেই খুন করেন গুরুং, কর্নেল কৃষ্ণকান্ত, কৃষন পুরী ও উদিত। এই ঘটনায় গোটা দেবদুর্গ আতংকমুক্ত হয় ও রাজ্যপাল (যিনি অতীতে সেনাকর্তা হিসেবে, কৃষ্ণকান্ত ও সহ অফিসারদের বরখাস্ত করেছিলেন) জীবিত সেনাদের পুরষ্কৃত করেন ও হৃত সম্মান ফিরিয়ে দেন।

অভিনয়
------

* ওম পুরি - কর্নেল কৃষ্ণকান্ত পুরী
* অমরিশ পুরী - কর্নেল কৃষন পুরী
* নাসিরুদ্দিন শাহ্ মেজর সরফরাজ
* ড্যানি - মেজর গুরুং
* মমতা কুলকার্নি - সন্ধ্যা
* অনুপম খের - গভর্নর
* পরেশ রাওয়াল - ইনস্পেকটর বারুদ
* উর্মিলা মাতন্ডকর - ছাম্মা ছাম্মা গানের বিশেষ চরিত্র
* মুকেশ তিওয়ারী - জাগিরা
* শিবাজী সতম - গ্রাম প্রধান
* ইলা অরুন - গ্রাম প্রধানের স্ত্রী
* গিরীশ কারণার্ড - ফরেস্ট অফিসার
* জগদীপ

সংগীত
-----

| নং | গান | সঙ্গীতকার |
| --- | --- | --- |
| ১ | "হামকো তো র‍্যাহেনা হ্যায়" | সোনু নিগম, হরিহরণ, বিনোদ রাঠোর |
| ২ | "ছাম্মা ছাম্মা (২)" | অনু মালিক, স্বপ্না অবস্তি |
| ৩ | "ছাম্মা ছাম্মা রে ছাম্মা" | বিনোদ রাঠোর, শঙ্কর মহাদেবন, অলকা ইয়াগনিক |
| ৪ | "ইস মিট্টিকা কর্জ থা মুঝপে" | সোনু নিগম |
|

তথ্যসূত্র
---------

1. 1 2  "China Gate (1998)"। *imdb.com*। সংগ্রহের তারিখ ৯ মে ২০১৭।
2. ↑  "Full Cast of China Gate Actors/Actresses"। *ranker.com*। সংগ্রহের তারিখ ৯ মে ২০১৭।

বহিঃসংযোগ
---------

* ইন্টারনেট মুভি ডেটাবেজে *চায়না গেট*  (ইংরেজি)
**ফজলুর রহমান পটল** একজন বাংলাদেশী রাজনীতিবিদ ও সংসদ সদস্য। তিনি নাটোর-১ আসন থেকে চারবার সংসদ সদস্য নির্বাচিত হন।

প্রাথমিক জীবন
-------------

ফজলুর রহমান পটল ১৯৪৯ সালে ২৪ এপ্রিল নাটোর জেলার লালপুর উপজেলার গৌরিপুর গ্রামে জন্ম গ্রহণ করেন। তার বাবার নাম আরশাদ আলী এবং মাতার নাম ফজিলাতুন নেছা। পাঁচভাই ও একবোনের পরিবারে তিনিই ছিলেন সবার বড়।

ছাত্র জীবন
----------

ফজলুর রহমান পটল লালপুর উপজেলার গৌরিপুরে প্রাথমিক ও গৌরিপুর উচ্চ বিদ্যালয় হতে ৮ম শ্রেণী পর্যন্ত পড়াশুনা করে পাবনাতে যেয়ে পড়াশুনা শুরু করেন। সেখানে স্থানীয় একটি বিদ্যালয় থেকে মেট্রিক পাস করেন এবং পাবনা এডওয়ার্ড কলেজ থেকে উচ্চ মাধ্যামিক পাস করেন। এর পর তিনি রাজশাহী বিশ্ববিদ্যালয়ে ভর্তি হন। সেখানে তিনি পরিসংখ্যান বিষয়ে পড়াশুনা করেন। ছাত্র জীবন থেকেই তিনি ছাত্র রাজনীতির সাথে যুক্ত ছিলেন।

রাজনৈতিক জীবন
-------------

ফজলুর রহমান পটল ১৯৭৩ সালে রাজশাহী বিশ্ববিদ্যালয় ছাত্র সংসদ নির্বাচনে বাংলাদেশ ছাত্রলীগের প্যানেল থেকে ভিপি নির্বাচিত হন। ১৯৭৮ সালে তিনি রাষ্ট্রপতি জিয়াউর রহমানের হাত ধরে বিএনপিতে যুক্ত হন। তিনি বিএনপির প্রচার সম্পাদক হিসেবে দীর্ঘদিন দায়িত্ব পালন করেন। এর পর তিনি বিএনপি চেয়ারপার্সন বেগম খালেদা জিয়ার অন্যতম উপষ্ঠো হিসাবে আমৃত্যু দায়িত্ব পালন করেন।

তিনি নাটোর-১ (লালপুর-বাগাতিপাড়া) আসন থেকে বিএনপি’র প্রার্থী হিসাবে চারবার সংসদ সদস্য নির্বাচিত হন। এর মধ্যে ১৯৯১ সালে বিএনপি সরকারের শাসনামলে যোগাযোগ প্রতিমন্ত্রী হন। এরপর ১৯৯৩ সালে সমাজ কল্যাণ প্রতিমন্ত্রী এবং ২০০১ সালে চার দলীয় জোট সরকারের সময় যুব ও ক্রীড়া প্রতিমন্ত্রীর দায়িত্ব পালন করেন।

পারিবারিক জীবন
--------------

তিনি ১৯৮৪ সালের ১৪ মে কামরুন্নাহার শিরিনের সাথে বিবাহ বন্ধনে আবদ্ধ হন। তাদের ২ ছেলে ও ২ মেয়ে রয়েছে। তারা হলেন: বড় ছেলে ইয়াসির আরশাদ রাজন, ছোট ছেলে ইস্তেখার আরশাদ প্রতীক, বড় মেয়ে ফারহানা শারমিন কাকন গৃহীনি ও ছোট মেয়ে ফারজানা শারমিন পুতুল।

মৃত্যু
------

ফজলুর রহমান পটল বেশ কয়েক বছর ধরে কিডনির জটিল রোগে ভুগছিলেন। তিনি দেশে বিদেশে চিকিৎসা নেন। ২০১৬ সালের ১৬ এপ্রিল চিকিৎসার জন্য কলকাতা যান। সেখানে রবীন্দ্র হাসপাতালে চিকিৎসাধীন অবস্থায় ১১ আগস্ট তিনি মৃত্যুবরণ করেন।

তথ্যসূত্র
---------

1. ↑  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
4. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
5. ↑  "বিএনপি নেতা ফজলুর রহমান পটল আর নেই"। *bangla.bdnews24.com*। ১২ আগস্ট ২০১৬। ২৫ জুন ২০১৮ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৮।
**মান্দারবাড়িয়া শাহ্ ওলিয়া বালিকা দাখিল মাদ্রাসা** বাংলাদেশের একটি শিক্ষাপ্রতিষ্ঠান।

অবস্থান
-------

বাংলাদেশের চট্টগ্রাম জেলার অন্তর্গত মীরসরাই উপজেলার মীরসরাই ইউনিয়নের মান্দারবাড়িয়া গ্রামে এ মাদ্রাসাটি অবস্থিত।

ইতিহাস
------

মাদ্রাসাটি ১৯৮২ সালে প্রতিষ্ঠিত হয। এলাকার মেয়েদের ইসলামী শিক্ষা অর্জনের প্রয়োজনে স্থানীয় জনসাধারণের সহযোগিতায় অত্র এলাকার বিশিষ্ট আলেম জনাব মাওলানা আমির হোসেন সিদ্দিকীর অক্লান্ত পরিশ্রমে এবং বাংলাদেশ তথা উপমহাদেশের বিশিষ্ট ওলীয়ে কামেল কুতুবুল আকতাব হযরত মাওলানা ওলী আহমদ (রহ.) এর নামে এবং অত্র মান্দারবাড়ীয়া গ্রামের সাথে সর্ম্পক রেখে প্রতিষ্ঠানটির নামকরণ করা হয়। প্রতিষ্ঠানটি প্রথমত এবতেদায়ী পঞ্চম শ্রেনী পর্যন্ত শিক্ষার কার্যক্রম শুরু হয়। এরপর ধাপে ধাপে দাখিল দশম শ্রেনী পর্যন্ত শিক্ষা ব্যবস্থা চালু করে। অতঃপর ১৯৯৫ সালে বাংলাদেশ মাদ্রাসা শিক্ষাবোর্ড থেকে স্বীকৃতি লাভ করে।

পরিচালনা ব্যবস্থা
-----------------

মাদ্রাসা পরিচালনার জন্য জনাব আলহাজ্ব আজহারুল চৌধুরীকে সভাপতি করে ১২ সদস্যের একটি পরিচালনা পরিষদ আছে।

শিক্ষক-শিক্ষার্থী
-----------------

মাদ্রাসার অধ্যক্ষ জনাব মোহাম্মদ ইসমাঈল হোসেন। বর্তমানে তিন শতাধিক শিক্ষার্থী এ মাদ্রাসায় অধ্যয়নরত আছে।

অবকাঠামো
--------

এ মাদ্রাসায় একটি দ্বিতল ভবন এবং একটি কাঁচাঘর রয়েছে।

পর্যায়
-------

এটি একটি বালিকা মাদ্রাসা। তবে এবতেদায়ী পঞ্চম শ্রেণী পর্যন্ত সহ-শিক্ষার ব্যবস্থা আছে। এ মাদ্রাসায় দাখিল পর্যায় পর্যন্ত পাঠদান করা হয়।

কৃতিত্ব ও ফলাফল
---------------

বিগত বছরের পাশের হার ৯৫%।

আরও দেখুন
---------

* মীরসরাই উপজেলার শিক্ষাপ্রতিষ্ঠান

তথ্যসূত্র
---------

1. 1 2 3 4 5 6

বহিঃসংযোগ
---------
খন্দাধর জলপ্রপাত
**কেন্দুঝর জেলা**(ওড়িয়া: କେନ୍ଦୁଝର ଜିଲ୍ଲା, প্রতিবর্ণী. **কেন্দুঝর জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারি ১৯৪৮ খ্রিস্টাব্দে) ওড়িশা রাজ্য পুণর্গঠন কালে কেন্দুঝর জেলাটি গঠিত হলেও তার নাম ছিলো কেওনঝড় জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর কেন্দুঝর শহরে অবস্থিত এবং চম্পুয়া মহকুমা, কেন্দুঝর মহকুমা ও আনন্দপুর মহকুমা নিয়ে গঠিত৷

নামকরণ
------

জনশ্রুতি অনুযায়ী রাজা জ্যোতি ভঞ্জ বর্তমান কেওনঝড় বা কেন্দুঝর অঞ্চলে উপস্থিত ছোটো একটি ঝর্ণা ও সংলগ্ন প্রস্রবনকে কেন্দ্র করে নিজের অস্থায়ী প্রাসাদ নির্মান করেন৷ পরে এই অঞ্চল কেন্দুঝর বা কেন্দুবন দ্বারা পরিবেষ্ঠিত প্রস্রবন নামে বিখ্যাত হয়৷ জেলাসদরের নামে জেলাটির নামকরণ হয়৷

ইতিহাস
------

ভূপ্রকৃতি
---------

অর্থনীতি
--------

অবস্থান
-------

জেলাটির উত্তরে ঝাড়খণ্ড রাজ্যের পশ্চিম সিংভূম জেলা৷ জেলাটির উত্তর পূর্বে(ঈশান) ওড়িশা রাজ্যের ময়ূরভঞ্জ জেলা৷ জেলাটির পূর্বে ওড়িশা রাজ্যের ময়ূরভঞ্জ জেলা৷ জেলাটির দক্ষিণ পূর্বে(অগ্নি) ওড়িশা রাজ্যের বালেশ্বর জেলা ও ওড়িশা রাজ্যের ভদ্রক জেলা৷ জেলাটির দক্ষিণে ওড়িশা রাজ্যের যাজপুর জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের ঢেঙ্কানাল জেলা৷ জেলাটির পশ্চিমে ওড়িশা রাজ্যের অনুগুল জেলা৷ জেলাটির উত্তর পশ্চিমে(বায়ু) ওড়িশা রাজ্যের সুন্দরগড় জেলা৷

জেলাটির আয়তন ৮৩০৩ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.৩৩%৷

ভাষা
----

কেন্দুঝর জেলায় প্রচলিত ভাষাসমূহের পাইচিত্র তালিকা নিম্নরূপ -









২০১১ অনুযায়ী কেন্দুঝর জেলার ভাষাসমূহ

  **ওড়িয়া** (৭৮.৮৮%)  হো (৮.০৯%)  **সাঁওতালি** (৩.৭৭%)  **হিন্দী** (১.৭৬%)  মুন্ডারি (১.৬৯%)  জুয়াঙ (১.৩০%)  **উর্দু** (০.৯৫%)  কুরমালী (০.৭৭%)  **বাংলা** (০.৫২%)  অন্যান্য (২.২৭%)

ধর্ম
----

জনসংখ্যার উপাত্ত
----------------

মোট জনসংখ্যা ১৫৬১৯৯০(২০০১ জনগণনা) ও ১৮০১৭৩৩(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৮ম৷ ওড়িশা রাজ্যের ৪.২৯% লোক কেন্দুঝর জেলাতে বাস করেন৷ জেলার জনঘনত্ব ২০০১ সালে ১৮৮ ছিলো এবং ২০১১ সালে তা বৃদ্ধি পেয়ে ২১৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৫.৩৫% , যা ১৯৯১-২০১১ সালের ১৬.৮৩% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৮(সমগ্র) এবং শিশু(০-৬ বৎ) লিঙ্গানুপাত ৯৬৭৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৫৯.২৪%(২০০১) তথা ৬৮.২৪%(২০১১)৷ পুরুষ স্বাক্ষরতার হার ৭১.৯৯%(২০০১) তথা ৭৮.১২%(২০১১)৷ নারী স্বাক্ষরতার হার ৪৬.২২%(২০০১) তথা ৫৮.২৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৪০%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
ড. মো. সাদত আলী ১৯৭১ সালের বাংলাদেশের স্বাধীনতা যুদ্ধে নিহত বুদ্ধিজীবিদের একজন। তিনি ঢাকা বিশ্ববিদ্যালয়ের শিক্ষা ও গবেষণা কেন্দ্রের ব্যবসায় প্রশাসন বিভাগের শিক্ষক ছিলেন।

১৯৭১ সালে অবস্থান
-----------------

মুক্তিযুদ্ধ শুরু হলে সাদত আলী তার গ্রামের বাড়িতে আশ্রয় নিয়েছিলেন। ১৯৭১ সালের ২৬ এপ্রিল বিশ্ববিদ্যালয় ক্যাম্পাসে এসেছিলেন ব্যাংক থেকে টাকা তোলার জন্য। সেদিন কার্জন হল এলাকায় তার আত্মীয় সমাজবিজ্ঞান বিভাগের শিক্ষক ড. আমিনুল ইসলামের সঙ্গে তার দেখা হয়। আমিনুল ইসলাম তাকে টাকা তুলে তার বাসায় যেতে বলেছিলেন। তিনি তার অপেক্ষায় ছিলেন। বিশ্ববিদ্যালয়ে টহলরত পাকিস্তানি সেনারা তাকে গ্রেপ্তার করে অজ্ঞাত স্থানে নিয়ে গেছে। এরপর আমিনুল ইসলাম কোথাও তার খোঁজ পাননি।

জন্ম ও পরিবার
-------------

নরসিংদী জেলার রসুলপুর গ্রামের সাধারণ এক পরিবারে ১৯৪২ সালের ২৮ জানুয়ারি মো. সাদত আলীর জন্ম। বাবা মো. হযরত আলী, মা মমতাজের নেসা। পড়াশোনা শুরু গ্রামের জুনিয়র স্কুলে। মেধাবী ছাত্র ছিলেন। ১৯৫৬ সালে গাজীপুর জেলার গাছা হাইস্কুলে নবম শ্রেণিতে ভর্তি হন। ১৯৫৮ সালে এই স্কুল থেকে প্রথম বিভাগে ম্যাট্রিক পাস করেন। মো. সাদত আলীর স্কুলজীবন কাটে লজিংয়ে থেকে। দশম শ্রেণির ছাত্র থাকাকালেই তিনি বাংলা-ইংরেজি অভিধান মুখস্থ করে ফেলেছিলেন। রসুলপুর জুনিয়র স্কুলের এক শিক্ষক তাকে এ টি দেবের অভিধান থেকে এক বসায় দুই হাজার শব্দের অর্থ জিজ্ঞেস করেছিলেন। সব শব্দের সঠিক উত্তর দিয়েছিলেন তিনি। ১৯৬০ সালে নরসিংদী কলেজ থেকে প্রথম বিভাগে ইন্টারমিডিয়েট (আইকম) পাস করে ভর্তি হন ঢাকা বিশ্ববিদ্যালয়ে। ১৯৬৩ সালে বিকম ও ১৯৬৪ সালে এমকম পাস করেন।  ১৯৭১ সালে তিনি অর্থনীতিতে এমএ পরীক্ষা দেওয়ার প্রস্তুতি নিয়েছিলেন। কিন্তু তার আগেই শুরু হয়ে যায় মুক্তিযুদ্ধ। মো. সাদত আলী তিন কন্যাসন্তানের জনক। বড় মেয়ে মাহমুদা আকতার আলী, মেজো মেয়ে ফাহমিদা আকতার আলী ও ছোট মেয়ে শাহিদা আকতার আলী। স্ত্রী আজিজুন নাহার।

পেশাজীবন
--------

মো. সাদত আলী বিশ্ববিদ্যালয়ের শিক্ষাজীবন শেষ করে নরসিংদী কলেজে বাণিজ্য বিভাগের প্রভাষক হিসেবে যোগ দেন। এখানে কিছুদিন শিক্ষকতা করার পর ঢাকা বিশ্ববিদ্যালয়ের শিক্ষা ও গবেষণা কেন্দ্রে যোগ দেন। ঢাকা বিশ্ববিদ্যালয়ে অধ্যাপনার সময় তিনি আমেরিকার কলোরাডো স্টেট কলেজে যান উচ্চশিক্ষার্থে। ১৯৬৯ সালের প্রথমার্ধে পিএইচডি ডিগ্রি অর্জন করে আবার ঢাকা বিশ্ববিদ্যালয়ে যোগ দেন। একই বছরের ৩১ মে তিনি সিনিয়র লেকচারার পদে পদোন্নতি পান। ১৯৭০ সালের ৮ জুন শিক্ষা ও গবেষণা কেন্দ্রের ব্যবসায় প্রশাসন বিভাগের চেয়ারম্যানের দায়িত্ব পান।

তথ্যসূত্র
---------

1. ↑  ডেস্ক, প্রথম আলো। "ড. মো. সাদত আলী"। *Prothomalo*। সংগ্রহের তারিখ ২০২২-০১-১২।
2. ↑  "আলী, মোহাম্মদ সাদত - বাংলাপিডিয়া"। *bn.banglapedia.org*। সংগ্রহের তারিখ ২০২২-০১-১২।
এভিগার কালেন্ডার**গ্রেগরীয় বর্ষপঞ্জী**, **গ্রেগোরিয়ান বর্ষপঞ্জী**, **পাশ্চাত্য বর্ষপঞ্জী**, বা **খ্রিস্টীয় দিনপঞ্জিকা** হল আন্তর্জাতিকভাবে প্রায় সর্বত্র স্বীকৃত বর্ষপঞ্জী/দিনপঞ্জিকা। ১৫৮২ সালের ২৪ ফেব্রুয়ারি পোপ ত্রয়োদশ গ্রোগোরির এক আদেশানুসারে এই বর্ষপঞ্জীর প্রচলন ঘটে। সেই বছর কিছু মুষ্টিমেয় রোমান ক্যাথলিক দেশ গ্রেগোরিয় বর্ষপঞ্জী গ্রহণ করে এবং পরবর্তীকালে ক্রমশ অন্যান্য দেশসমূহেও এটি গৃহীত হয়। আর ব্রিটেন ও যুক্তরাষ্ট্র গ্রহণ করে ১৭৫২ সালের সেপ্টেম্বরে। তখন তারা তাদের ক্যালেন্ডার থেকে ১১ দিন বাদ দেয়। তাই ১৭৫২ সালের ক্যালেন্ডারে ৩ সেপ্টেম্বর থেকে ১৩ সেপ্টেম্বর এই ১১ টি দিন পাওয়া যায় না।

পোপ ত্রয়োদশ গ্রেগরি কর্তৃক বর্ষপঞ্জী সংস্কারের প্রয়োজনীয়তা ছিল কারণ পূর্ববর্তী জুলিয়ান বর্ষপঞ্জীর গণনা অনুসারে একটি মহাবিষুব থেকে আরেকটি মহাবিষুব পর্যন্ত সময়কাল ধরা হয়েছিল ৩৬৫.২৫ দিন, যা প্রকৃত সময়কাল থেকে প্রায় ১১ সেকেন্ড কম। এই ১১ সেকেন্ডের পার্থক্যের ফলে প্রতি ৪০০ বছর অন্তর মূল ঋতু থেকে জুলিয়ান বর্ষপঞ্জীর প্রায় তিন দিনের ব্যবধান ঘটত। পোপ ত্রয়োদশ গ্রেগরির সময়ে এই ব্যবধান ক্রমশ বেড়ে দাঁড়িয়েছিল ১০ দিনের এবং ফলস্বরূপ মহাবিষুব ২১ মার্চের পরিবর্তে ১১ মার্চ পড়েছিল। যেহেতু খ্রিস্টীয় উৎসব ইস্টারের দিন নির্ণয়ের সাথে মহাবিষুব জড়িত সেহেতু মহাবিষুবের সাথে জুলিয়ান বর্ষপঞ্জীর এই ব্যবধান রোমান ক্যাথলিক গির্জার কাছে অনভিপ্রেত ছিল।

গ্রেগোরিয়ান বর্ষপঞ্জীর সংস্কার দু'টি ভাগে বিভক্ত ছিল: পূর্ববর্তী জুলিয়ান বর্ষপঞ্জীর সংস্কার এবং ইস্টারের তারিখ নির্ণয়ের জন্য গির্জায় ব্যবহৃত চান্দ্র পঞ্জিকার সংস্কার। জনৈক চিকিৎসক অ্যালয়সিয়াস লিলিয়াস কর্তৃক দেয় প্রস্তাবের সামান্য পরিবর্তন ঘটিয়ে এই সংস্কার করা হয়।

বর্ণনা
------

গ্রেগরীয় বর্ষপঞ্জী একটি সৌর পঞ্জিকা। গ্রেগরীয় বর্ষপঞ্জী গাণিতিক বর্ষ পঞ্জিকা। 
গ্রেগরীয় বর্ষপঞ্জীকাতে ১২টি মাসের উপস্থিতি রয়েছে।

| ক্রমিক | নাম | দিন |
| --- | --- | --- |
| ১ | জানুয়ারি | ৩১ |
| ২ | ফেব্রুয়ারি | ২৮ বা ২৯ |
| ৩ | মার্চ | ৩১ |
| ৪ | এপ্রিল | ৩০ |
| ৫ | মে | ৩১ |
| ৬ | জুন | ৩০ |
| ৭ | জুলাই | ৩১ |
| ৮ | আগস্ট | ৩১ |
| ৯ | সেপ্টেম্বর | ৩০ |
| ১০ | অক্টোবর | ৩১ |
| ১১ | নভেম্বর | ৩০ |
| ১২ | ডিসেম্বর | ৩১ |

ঘটনাপঞ্জী
---------

তথ্যসূত্র
---------

1. ↑  Introduction to Calendars  ওয়েব্যাক মেশিনে আর্কাইভকৃত ১৯ অক্টোবর ২০১১ তারিখে. United States Naval Observatory. Retrieved 15 January 2009.
2. ↑  Calendars  ওয়েব্যাক মেশিনে আর্কাইভকৃত ১ এপ্রিল ২০০৪ তারিখে by L. E. Doggett. Section 2.
3. ↑  The international standard for the representation of dates and times, ISO 8601, uses the Gregorian calendar. Section 3.2.1.
4. ↑  See Wikisource English translation of the (Latin) 1582 papal bull *Inter gravissimas*, instituting Gregorian calendar reform.
5. ↑  Moyer (1983).

| * দে
* স
পঞ্জিকাসমূহ (তালিকা) |
| --- |
| পঞ্জিকার ধরনসমূহ | 
* চন্দ্র
* সৌরচান্দ্রিক
* সৌর

 |
| ব্যাপক ব্যবহার | 
* চীনা/চৈনিক
* গ্রেগরীয়
* হিব্রু
* ইরানীয়
* ইসলামিক

 |
| নির্বাচিত ব্যবহার | 
* বাংলা
* বৌদ্ধ
* জাপানি
* কোরীয়
* জুচে
* মঙ্গোলীয়
* নেপাল সংবৎ
* তিব্বতি
* তামিল
* সাকা
* বিক্রম সংবৎ
* থাই
* জুলীয়

 |
| ঐতিহাসিক | 
* মিশবীয়
* হিন্দু
* মায়া
* রোমান
* সোভিয়েত

 |
| অন্য পঞ্জিকাসমূহ | 
* বিশ্ব পঞ্জিকা

 |
টেনচেন গুম্ফা থেকে পারোর দৃশ্য
**ভুটানের জাতীয় জাদুঘর** হলো পশ্চিম ভুটানের পারো শহরে অবস্থিত একটি সাংস্কৃতিক জাদুঘর। পারো শহরটি গৌরবময় ইতিহাস এবং অসংখ্য পবিত্র স্থানে সমৃদ্ধ। পারো উপত্যকাকে পৃথিবীর সবশেষ 'শ্যাংরি-লা' (কাল্পনিক পৌরানিক ভূমি) হিসাবে বিবেচনা হয়। তা জং নামে পরিচিত বহু পুরোনো একটি ভবনকে ভুটানের তৃতীয় বংশের রাজা জিগমে দর্জি ওয়াংচুকের নির্দেশে ১৯৬৮ সালে সংস্কার করে জাদুঘরে রূপান্তর করা হয়। তা জং মানে হলো ওয়াচ টাওয়ার। এখানে দাঁড়ালে নিচের পারো উপত্যকার অপরূপ সব সৌন্দর্য দেখা যায়। ব্রোঞ্জের মূর্তি এবং চিত্রাঙ্কনের সুন্দর চিত্রসহ ভুটানি শিল্পের কিছু সেরা নমুনা রাখার জন্য এখানে প্রয়োজনীয় পরিকাঠামো তৈরি করা হয়েছিল। ব্যাপক সংগ্রহ রক্ষণের জন্য এখানে উপযুক্ত গ্যালারিও নির্মাণ করা হয়। শিল্পের কাজগুলি বৈজ্ঞানিক ও মার্জিতভাবে এখানে প্রদর্শিত করা হয়।

বর্তমানে জাতীয় জাদুঘরের দখলে রয়েছে ভুটানি শিল্পের ৩,০০০টিরও বেশি কাজ, যা ভুটানের ১,৫০০ বছরেরও বেশি সাংস্কৃতিক ঐতিহ্যকে সকলের সামনে তুলে ধরা হয়। বিভিন্ন সৃজনশীল ঐতিহ্য এবং শৃঙ্খলার সাথে বর্তমানের ও অতীতের একটি অসাধারণ মিশ্রণের প্রতিনিধিত্ব এই জাদুঘরে এলে দেখা যায়। প্রদর্শনীতে মূল্যবান বৌদ্ধ নিদর্শন রয়েছে যা পর্যটক ও তীর্থযাত্রীদের আকর্ষণ করে। জাদুঘরটি ছয়টি তলা নিয়ে গঠিত। এখানকার প্রদর্শনী সংগ্রহালয়ে বৌদ্ধধর্মের ইতিহাস, দেশের ইতিহাস, নৃতাত্ত্বিক বিষয়ে নানান সংগ্রহ রয়েছে। এই জাতীয় জাদুঘরে দুটি বেদীও রয়েছে, যা ধর্মীয় ইতিহাসের দিক থেকে বিশেষ পরিচয় বহন করে। দেশী ও বিদেশী দর্শনার্থীদের জন্য ভুটানের জাতীয় জাদুঘরটি একটি প্রধান আকর্ষণ।

ভুটানে জাদুঘর আন্দোলনের সূত্রপাত বেশ পুরানো। তিব্বতের ৩৩তম বৌদ্ধ রাজা স্রোংটসান গাম্পোর দ্বারা খ্রিস্টীয় ৭ ম শতাব্দীতে পারো কিচু লাখাং এবং বুমথাং জাম্পল লাখাং নির্মাণের মাধ্যমে মঠ ও মন্দির প্রতিষ্ঠার সময় এই আন্দোলনের খোঁজ পাওয়া যায়।

ইতিহাস
------

পারোর তা-জং-এর ঐতিহাসিক ভবনে ভুটানের জাতীয় জাদুঘরটি রয়েছে। ১৯৪৯ সালে পারো ভ্যালির প্রথম গভর্নর, পনলপ তেনজিন দ্রুকদ্রা দ্বারা এই জাদুঘরটি নির্মিত হয়েছিল, যিনি দ্বিতীয় দ্রুক দেশি (ভুটানের অস্থায়ী প্রধান) হয়েছিলেন। ১৬৫৬ সাল থেকে ১৬৬৮ পর্যন্ত দেশটি শাসন করেছিলেন। তিনি ঝাবদ্রুং নগাওয়াং নামগেলের সৎ ভাইও ছিলেন।

তা-জং অর্থাৎ ওয়াচ টাওয়ারটি ১৬৫১ সালে সম্পন্ন হয়েছিল। এটি তিব্বত আক্রমণকারী বাহিনীর জন্য একটি আউটপোস্ট এবং ওয়াচ টাওয়ার হিসাবে দীর্ঘদিন ধরে কাজ করে।

তথ্যসূত্র
---------

1. 1 2  Dorji, Chenkyo Tshering (২০০৫)। *A compendium of chief Kagyu masters: = Bka' brgyud bla chen rnams kyi don bsdus*। Published by Tandin Dolma, in collabortion with Prominent Publishers। আইএসবিএন 978-81-86239-17-9।

প্রবেশদ্বার: ভুটান জাদুঘর
| খুলনা-মোংলা বন্দর রেলপথ |
| --- |
|  |
| 

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  

|  |
| --- |
| দর্শনা জংশন-খুলনা লাইন |
|   |

  |
|  |  |  |  | **ফুলতলা** |
|  |  |  |  | Right arrow |
|  |  |  |  | দৌলতপুর |
|  |  |  |  | দৌলতপুর কলেজ |
|  |  |  |  | Right arrow খালিশপুর শিল্পাঞ্চল |
|  |  |  |  | **খুলনা জংশন** |
|  |  |  |  | **খুলনা** |
|  |  |  |  | আড়ংঘাটা |
|  |  |  |  | মোহম্মদনগর |
|  |  |  |  | *ময়ুর নদী* |
|  |  |  |  | *রূপসা রেল সেতু* |
|  |  |  |  | *পুরাতন পশুর নদী* |
|  |  |  |  | কাটাখালী |
|  |  |  |  | চুলকাটী |
|  |  |  |  | ভাগা |
|  |  |  |  | দিগরাজ |
|  |  |  |  | **মংলা** |
|  |  |  |  |  |  |  |

 |
| সূত্র: বাংলাদেশ রেলওয়ে মানচিত্র |

**চুলকাটী রেলওয়ে স্টেশন** বাংলাদেশের খুলনা বিভাগের বাগেরহাট জেলার একটি নির্মানাধীন রেলওয়ে স্টেশন। এটি বাগেরহাট (সদর) এর অন্যতম বিখ্যাত এবং ঐতিহ্যবাহী চুলকাটি বাজার এর সন্নিকটে খুলনা-মংলা(N7) রোডের পশ্চিম পাশে অবস্থিত। এটি একটি B ক্লাস রেলওয়ে স্টেশন।

ইতিহাস
------

দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে **চুলকাটী** সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।

তথ্যসূত্র
---------

1. ↑  dailyjagaran.com। "নির্ধারিত সময়ে শেষ হওয়া নিয়ে সংশয়"। *dailyjagaran.com* (ইংরেজি ভাষায়)। সংগ্রহের তারিখ ২০২০-০২-১৭।
2. ↑  Bahumatrik.com (1559251100)। "খুলনা-মোংলা পোর্ট রেল প্রকল্প :নির্ধারিত সময়ে শেষ হওয়া নিয়ে সংশয়"। *Bahumatrik :: বহুমাত্রিক* (ইংরেজি ভাষায়)। সংগ্রহের তারিখ 2020-02-17।  এখানে তারিখের মান পরীক্ষা করুন: `|তারিখ=` (সাহায্য)
কানাডার নিউ ব্রান্সউইক প্রদেশের মংকটন শহরে ম্যাকডোনাল্ডস মার্কার বিক্রয়াধিকারপ্রাপ্ত একটি ঝটপট খাবারের (ফাস্ট ফুড) দোকান
বিপণনের আলোচনায় **বিক্রয়াধিকার প্রদান** (ইংরেজি: Franchising ফ্র্যাঞ্চাইজিং) বলতে কোনও ব্যবসায়িক প্রতিষ্ঠানের এক প্রকার ব্যবসায়িক সম্প্রসারণমূলক কৌশলকে বোঝায়, যেখানে বিক্রয়াধিকার প্রদানকারী প্রতিষ্ঠানটি (Franchisor ফ্র্যাঞ্চাইজর) বিক্রয়াধিকারপ্রাপ্ত প্রতিষ্ঠানকে (Franchisee ফ্র্যাঞ্চাইজি) সেটির ব্যবহারিক জ্ঞান ও কলাকৌশল, পদ্ধতি, বৌদ্ধিক সম্পদ, ব্যবসার প্রতিমান ব্যবহার, মার্কা এবং ঐ মার্কাযুক্ত পণ্য ও সেবা বিক্রয়ের অধিকারের (Franchise ফ্র্যাঞ্চাইজ) অনুমতিপত্র (Licence লাইসেন্স) প্রদান করে। এর বিনিময়ে বিক্রয়াধিকারপ্রাপ্ত প্রতিষ্ঠানটি বিক্রয়াধিকার প্রদানকারী প্রতিষ্ঠানটিকে নির্দিষ্ট পরিমাণের অর্থ বা ফি প্রদান করে এবং নির্দিষ্ট কিছু বাধ্যবাধকতা মেনে চলার ব্যাপারে সম্মতি প্রদান করে, যেগুলি সাধারণত বিক্রয়াধিকার প্রদানসূচক চুক্তিতে লিপিবদ্ধ থাকে। 

বিক্রয়াধিকার প্রদানকারী প্রতিষ্ঠানটি ব্যবসার প্রবৃদ্ধির একটি বিকল্প কৌশল হিসাবে এই বিক্রয়াধিকার প্রদান ব্যবস্থাটি ব্যবহার করে থাকে। এর বিপরীত কৌশলটি হল মূল কর্পোরেশনের মালিকানাধীন খুচরা দোকান বা শৃঙ্খল বিপণীগুলির মাধ্যমে ব্যবসার সম্প্রসারণ ঘটানো। পণ্য ও সেবার বিক্রয় ও বিতরণের ক্ষেত্রে বিক্রয়াধিকার প্রদান ব্যবস্থাভিত্তিক ব্যবসায়িক প্রবৃদ্ধির কৌশল বিক্রয়াধিকার প্রদানকারী প্রতিষ্ঠানের পুঁজি বিনিয়োগ ও দায়দায়িত্বের ঝুঁকি হ্রাস করে।

বিক্রয়াধিকার প্রদান একটি অসম অংশীদারী সম্পর্ক, কেননা এতে বিক্রয়াধিকার প্রদানকারী প্রতিষ্ঠানের আইনি সুবিধা বেশি থাকে। তবে বিশেষ কিছু শর্ত যেমন স্বচ্ছতা, অনুকূল আইনি পরিস্থিতি, অর্থসংস্থানের উপায় ও সঠিক বাজার গবেষণা, ইত্যাদি পূরণ হলে বিক্রয়াধিকার প্রদানকারী ও বিক্রয়াধিকারপ্রাপ্ত উভয় প্রতিষ্ঠানের জন্যই এটি ব্যবসায়িক সফলতা বয়ে আনতে পারে। 

বিশ্বে এ পর্যন্ত ৩০টি দেশে বিক্রয়াধিকার প্রদান সংক্রান্ত সুস্পষ্ট আইন বলবৎ আছে। এছাড়া বিশ্বের সিংহভাগ দেশে বিক্রয়াধিকার প্রদানের উপরে প্রত্যক্ষ বা পরোক্ষ প্রভাব বিস্তারকারী আইনকানুন বিদ্যমান।

বিক্রয়াধিকার প্রদানকে বিদেশী বাজারের প্রবেশের একটি উপায় হিসেবে ব্যবহার করা হয়ে থাকে। 

২০১৯ সালে ওয়ার্ল্ড ফ্র্যাঞ্চাইজ কাউন্সিলের (World Franchise Council, বিশ্ব বিক্রয়াধিকার প্রদান পরিষদ) ৪৭টি সদস্য দেশ আবু ধাবিতে একটি সম্মেলনে মিলিত হয়, যেখানে বিশ্বব্যাপী বিক্রয়াধিকার প্রদানের অর্থনৈতিক প্রভাবের উপরে সম্পাদিত একটি জরিপের ফলাফল প্রকাশিত হয়। জরিপের ফলাফল অনুযায়ী বিশ্ব অর্থনীতিতে বিক্রয়াধিকার প্রদানের বাৎসরিক অবদান প্রায় ১ লক্ষ ৭৫ হাজার কোটি মার্কিন ডলার। জরিপে আরও বেরিয়ে আসে যে বিশ্বে প্রায় ২০ লক্ষ বিক্রয়ের অধিকারপ্রাপ্ত ব্যবসা প্রতিষ্ঠান রয়েছে, যেগুলিতে ১ কোটি ৯০ লক্ষ কর্মী চাকুরিরত আছে।

তথ্যসূত্র
---------

1. ↑  Mark Abell, সম্পাদক (২০২১), "The Franchise Law Review: The Regulation of Franchising around the World", *The Franchise Law Review*, London, United Kingdom: Law Business research Limited, ১০ সেপ্টেম্বর ২০২১ তারিখে মূল থেকে আর্কাইভ করা, সংগ্রহের তারিখ ১০ সেপ্টেম্বর ২০২১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Simon Lord (২৭ নভেম্বর ২০১৯)। "Franchising worth $1.75 trillion globally"। *Franchise New Zealand*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)